Ο **Άλεξ Σκέιλς**, γεννημένος στις 3 Ιουλίου 1978 στο Ρασίν του Ουισκόνσιν, είναι Αμερικανός πρώην καλαθοσφαιριστής, ο οποίος αγωνιζόταν στην θέση του σούτινγκ γκαρντ.

Καριέρα
-------

Ο Σκέιλς ξεκίνησε να αγωνίζεται από το λύκειο Ρασίν Λούθιραν της γενέτειρας του και συνέχισε στο κολέγιο Σαν Χασίντο από το 1996 ως το 1998, πριν μεταγραφεί στο πανεπιστήμιο του Όρεγκον μέχρι το 2000.

Το 2000, επιλέχθηκε στο # 78 του ντραφτ του CBA από τους Σιουξ Φολς Σκάιφορς και στο # 25 του ντραφτ του ΑΒΑ από τους Κάνσας Σίτι Νάιτς, όπως και στο # 28 του IIBL από τους Τρέντον Σούτινγκ Σταρς. Την σεζόν 2000-01, αγωνίστηκε στην Μπάσκετ Λίβόρνο και τον Δεκέμβριο του 2000 μετακόμισε στην Κίνα και τους Τζιανγκσού Ντράγκονς.

Τον Ιανουάριο του 2002 φόρεσε την φανέλα της αργεντίνικης Σεντράλ Εντεριάνο. Την επόμενη σεζόν, αγωνίστηκε με τους Γκραντ Ράπιντς Χουπς και επέστρεψε στην Κίνα και τους Σανγκάι Σαρκς την επόμενη χρονιά. Τον Μάρτιο του 2004, υπέγραψε στους Χούντσβιλ Φλάιτ και το 2004-05 μετακόμισε στη Νότια Κορέα και τους Σεούλ Σάμσουνγκ Θάντερς.

Το 2005-06, υπέγραψε στους Σαν Αντόνιο Σπερς, αλλά έπαιξε μόλις σε ένα παιχνίδι και το Νοέμβριο του 2005 συνέχισε στους Όστιν Τόρος, πριν ολοκληρώσει την χρονιά στην Ρεάλ Μαδρίτης. Με την ισπανική ομάδα, έπαιξε σε 17 αγώνες πρωταθλήματος με 9,1 πόντους και 2,3 ριμπάουντ κατά μέσο όρο.

Την σεζόν 2006-07, φόρεσε την φανέλα του Άρη Θεσσαλονίκης, με τον οποίο αγωνίστηκε στην Ευρωλίγκα, με 15,1 πόντους ανά αγώνα σε 19 ματς της διοργάνωσης, όπου οι "κίτρινοι" έφθασαν μέχρι το Top-16. Επίσης, βοήθησε την ομάδα της Θεσσαλονίκης να κατακτήσει και πάλι την έξοδο του στην κορυφαία διασυλλογική διοργάνωση της Ευρώπης.

Το 2007-08, φόρεσε την φανέλα της ρωσικής Σαμάρα, πριν μεταγραφεί την επόμενη χρονιά στην Ουκρανία και την Κίεβο, ολοκληρώνοντας την σεζόν 2008-09 στην Φορτιτούντο Μπολόνια.

Τα επόμενα δύο χρόνια, φόρεσε την φανέλα της Ογιάκ και της Μερσίν από την Τουρκία, πριν ολοκληρώσει την καριέρα του στην Ατλέτικος ντε Σαν Χερμάν από το Πουέρτο Ρίκο και την Τάνταμον Ζουκ από τον Λίβανο.

Παραπομπές
----------

1. ↑  Pallacanestro a Livorno - Better World Books
2. ↑  Former Duck Alex Scales Finally Gets "the Call"[*νεκρός σύνδεσμος*]
3. ↑  Shanghai Sharks player Alex Scales signs autographs at Luwan Stadium
4. ↑  «Alex Scales Explained - Everything Explained». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 7 Ιανουαρίου 2016.
5. ↑  Huntsville Flight v Roanoke Dazzle | Getty Images
6. ↑  NBA Players: Alex Scales Profile and Basic Stats
7. ↑  «NBA D-League Daily Developments: Dec. 22, 2005 - NBA.com». Αρχειοθετήθηκε από το πρωτότυπο στις 29 Ιουνίου 2013. Ανακτήθηκε στις 7 Ιανουαρίου 2016.
8. ↑  «Alex Scales profile | Game center | FIBA.com». Αρχειοθετήθηκε από το πρωτότυπο στις 15 Μαρτίου 2016. Ανακτήθηκε στις 7 Ιανουαρίου 2016.
9. ↑  ΑΛΕΞ ΣΚΕΙΛΣ | μπασκετ , basket league σκρατς , αρης[*νεκρός σύνδεσμος*]
10. ↑  «Kiev videos show true scale of Ukraine mayhem». Αρχειοθετήθηκε από το πρωτότυπο στις 23 Φεβρουαρίου 2017. Ανακτήθηκε στις 7 Ιανουαρίου 2016.
11. ↑  Fortitudo close to Alex Scales - Sportando
12. ↑  Alex Scales returns to Mersin - Sportando
13. ↑  Στον Λίβανο βρήκε δουλειά ο Σκέιλς | PRESSARIS

Πηγές
-----

* Alex Scales NBA Stats | Basketball-Reference.com
* SCALES, ALEX - Welcome to EUROLEAGUE BASKETBALL
* Alex Scales - Asia-Basket